Cuneiform Tablet MDOG 102 86
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma šu-ma li-bi₄-kà i-na u₄-mì-im ša ṭup-pá-am ta-ša-me-ú 13.33333 ma-na KÙ.BABBAR ni-is-ḫa-sú DIRI šé-bi₄-lá-ma ù a-na-ku 2-ší-ta qá-té-en₆ lá-dí a-dí a-mì-ša-am lu-qú-tum ša ba-ri-ni e-li-a-ni ší-ma-am ša ta-ša-pá-ra-ni lá-áš-a-am-ma lu-šé-bi₄-lá-kum i-na u₄-mì-im ša dan-a-šur a-mì-ša-am e-ra-ba-ni ší-ma-am pá-ni-a-ma ša ta-da-na-ni KÙ.BABBAR-áp-kà a-ta le-qé ù i-a-am a-ni-ša-am lu-ub-lu-nim a-dí AN.NA ma-dum iš-tí e-li-tim i-lu-ku um-ma a-na-ku-ma dan-a-šur i-na e-ra-bi₄-im i-na AN.NA 1 GÍN.TA e e-tí-qú-ma e i-dí-nu ma-áš-kà-tum wa-ar-kà-tám li-li-ik-ma 0.5 ma-na ù 0.33333 ma-na a ba-ri-ni li-li-a-am